Jozsef Mikuska

Prof. dr. sc. **Jozsef Mikuska** (čit.: *Jožef Mikuška*; :sr:Hajdukovo kod Subotice, 28. IV. 1942. - Osijek, 26. VIII. 2006), hrvatski zoolog.

## Školovanje i stručna karijera
Gimnaziju je završio u Subotici, dok je diplomirao 1965. godine na Biološkom odsjeku Prirodoslovno-matematičkog fakulteta (PMF) Sveučilišta u Zagrebu u struci zoologija. Na istom odsjeku je magistrirao 1969. te doktorirao 1980. godine na temu ekoloških osobina i zaštite Kopačkog rita. Od 1965. do 1969. radio je na Biološkom odsjeku PMF-a u Zagrebu, a potom od 1969. do 1980. na području Kopačkog rita u okviru Instituta "Ilija Đuričić" i Lovno-šumskog gazdinstva "Jelen" u Bilju.

Od 1981. godine radio je na Katedri za biologiju Pedagoškog fakulteta Sveučiliša Josipa Jurja Strossmayera u Osijeku u svojstvo redovitog profesora, voditelja katedre i dekana fakulteta, a potom, zbog preustroja osječkog Sveučilišta, na Zavodu za biologiju Filozofskog fakulteta i od 2005. do smrti na Odjelu za biologiju osječkog Sveučilišta. Bio je suradnik Zavoda za ornitologiju HAZU i član Znanstvenog savjeta HAZU u Osijeku te više stručnih udruga.

## Znanstveni rad
Objavio je više od 200 znanstvenih, stručnih i znanstveno-popularnih radova iz ornitologije, mamologije, herpetologije, ihtiologije, entomologije i imunologije i bio je voditelj niza znanstvenih projekata. Posebno se bavio vlažnim i močvarnim staništima i pticama močvaricama, od Ludoškog jezera kod Subotice, gdje je započela njegova prirodoslovna karijera, do Kopačkog rita, u kom je proveo većinu svog života.

Osim istraživanja, istrajno je radio i na zaštiti prirode, vlažnih i močvarnih staništa i Kopačkog rita. Kao prvi ravnatelj sudjelovao je u utemeljenju Javne ustanove "Park prirode Kopački rit".

Godinama je vodio programe monitoringa gniježđenja velikih vranaca, čaplji i drugih kolonijalnih vrsta ptica u Kopačkom ritu. Bio je nacionalni koordinator međunarodnog prebrojavanja ptica močvarica (1967-1999). Smatra se specijalistom za čaplje.

## Djela
Autor je nekoliko knjiga o pticama, vodozemcima i gmazovima Kopačkog rita te drugih publikacija. Bio je glavni urednik časopisa Hrvatskog društva za zaštitu ptica i prirode "Troglodytes" te dugogodišnji član uredničkog odbora časopisa Društva za promatranje i proučavanje ptica Slovenije "DOPPS-Birdlife Slovenia".

### Knjige
* Mikuska, Jozsef; Mikuska, Tibor; Mikuška, Alma; Romulić, Mario: *"Vodozemci"*, Filozofski fakultet, Osijek, 2004. (priručnik)
* Mikuska, Jozsef (urednik): *"Kopački rit: fotomonografija"*, Romulić d.o.o., Osijek, 2003. (monografija)
* Mikuska, Jozsef; Mikuska, Tibor; Romulić, Mario: *"Vodič kroz biološku raznolikost Kopačkog rita - PTICE"*, Matica hrvatska Osijek, Osijek, 2002. (priručnik).
* Mikuska, Jozsef (urednik): "Park prirode Kopački rit - Prijedlog za upis na Listu svjetske prirodne baštine"*, Javna ustanova "Park prirode Kopački rit", Osijek, 1999 (monografija).

== Članci ==
Znanstvene i stručne radove objavljivao je u časopisima (*Acrocephalus*, *Acta Universitatis Carolinae Biologica*, *Annali Zavoda za znanstveni i umjetnički rad u Osijeku*, *Ekološki glasnik*, *Folia Entomologica Hungarica*, *Fragmenta entomologica*, *Larus*, *National geographic Hrvatska*, *Periodicum Bilogorum*, *Priroda*) i zbornicima.

Objavio je, samostalno ili kao suautor, i više popularnih radova:
* "Afrička žličarka u Kopačkom ritu (2005)
* "Rika u Kopačkom ritu" (2005)
* "Nebeski ljepotani i u Hrvatskoj" (2004)
* "Carstvo životinja" (2004, s [[Mario Romulić|Marijem Romulićem]])
* "Crvenokljuni [[labudovi]] na [[Drava|Dravi]] u Osijeku - Kad su stajaćice okovane ledom, labudovi sele na rijeke" (2003, s Ivančicom Jurčević)
* "Zanimljivosti iz života kukaca (Insecta) - parenje [[obad]]a (Tabanidae)" (2002, sa Stjepanom Krčmarom)
* "Raj za šljukarice" (2002)
* "Vijesti iz Kopačkog rita: [[roda|rode]] otišle put juga" (2002)
* "Vijesti iz Kopačkog rita: počela rika [[obični jelen|jelena]]" (2002)
* "Europski [[dabrovi]] nakon dva stoljeća ponovo u Kopačkom ritu" (2002)
* "Vijesti iz Kopačkog rita: gnijezde se [[šljukarice]]" (2002)
* "Vijesti iz Kopačkog rita: stigle su bijele [[žličarka|žličarke]]" (2002)
* "Vijesti iz Kopačkog rita: žuta [[pčelarica]] - ptica najljepših boja" (2002)
* "Vijesti iz Kopačkog rita: zabilježena prva gniježđenja rijetke crvenonoge [[vlastelica|vlastelice]]" (2002)
* "Povratak crvenovrate [[guske]], Branta ruficollis" (2002, s Almom Mikuška)
* "[[Galeb ćukavac]] na ribnjacima kod [[Podunavlje (Baranja)|Podunavlja]]" (2002, s Almom Mikuška)
* "Fauna [[obad]]a (Diptera: Tabanidae) okolice Osijeka" (1997, sa Stjepanom Krčmarom, Paulom Durbešić, Jozom Franjićem i Sanjom Vidović)

== Ostalo ==
Bio je [[mentor]] u 15 diplomskih radova i u jednom magistarskom radu, od kojih se neki odnose na Kopački rit, [[Osječko-baranjska županija|Osječko-baranjsku županiju]] i [[Slavonija|Slavoniju]]:
* Kornelija Kraljević: "Fauna i ekologija riba Kopačkog rita" (2002)
* Vlatko Rožac: "Ornitofauna grada Osijeka i okolice" (2002)
* Zrinka Šindler: "Gniježđenje bijele rode, Ciconia ciconia, na području Đakovštine" (2002)
* Vesna Pavoković: "Gniježđenje i ekologija vrane gačca, Corvus frugilegus L., na području Osječko-baranjske županije" (2001)
* Saša Lakić: "Ornitofauna bare Dvorine i Gajne" (2000)
* Nikolina Špoljarić: "Gniježđenje [[orao štekavac|orla štekavca]] (Haliaeetus albicilla) u Kopačkom ritu" (2000)
* Miroslav Grabar: "Gniježđenje vrane gavrana, Corvus corax, na području [[Đakovo|Đakova]]" (1999)
* Ljiljana Grgić: "Ornitofauna ribnjaka 'Grudnjak'" (1998)
* Marta Firanj: "Ornitofauna ribnjaka 'Našička Breznica'" (1997)
* Nenad Perić: "Ornitofauna ribnjaka 'Donji Miholjac' i rezervata 'Podpanj'" (1997)

Pored istraživačkog rada bavio se i [[fotografija|fotografijom]].

== Nagrade i priznanja ==
Dobitnik je brojnih nagrada i priznanja te je nositelj [[počasni doktorat|počasnog doktorata]] Sveučilišta u [[Pečuh]]u u [[Mađarska|Mađarskoj]].

== Posljednje počivalište ==
Pokopan je na groblju u [[Kopačevo|Kopačevu]] ([[Baranja]]) 31. VIII. 2006. godine.

== Izvori ==
* Lj. K.: *"In memoriam: prof. dr. sc. Jozsef Mikuska (1942.-2006.) > Umro zaštitnik prirode i zaljubljenik Kopačkog rita"'', Glas Slavonije, 86, 27233, 2 - Osijek, 29. VIII. 2006.
* Hrvatska znanstvena bibliografija (CROSBI) - Jozsef Mikluska